**OPĆINA ROVIŠĆE, Trg hrvatskih branitelja 2, 43212 Rovišće, OIB: 02335455291**, zastupana po općinskom načelniku Slavku Prišćanu (u daljnjem tekstu: Općina)

i

Naziv\_\_\_\_\_\_\_\_\_\_\_, Adresa \_\_\_\_\_\_\_\_\_\_\_\_, OIB: \_\_\_\_\_\_\_\_\_, zastupan po \_\_\_\_\_\_\_\_\_\_\_(u nastavku: Korisnik)

zaključili su sljedeći

**U G O V O R**

**o dodjeli financijskih sredstava u 2025. godini**

**Članak 1.**

Ugovorom o dodjeli financijskih sredstava u 2025. godini dodjeljuju se financijska sredstva Korisniku za financiranje programa/projekta prijavljenih temeljem Javnog poziva za financiranje provedbe programa, projekata i javnih potreba udruga u Općini Rovišće za 2025. godinu (KLASA: \_\_\_\_\_\_, URBROJ: 2103-14-03-25-1 od \_\_ ožujka 2025. godine).

Financiranje programa/projekta Korisnika odobrava se temeljem Odluke o odobravanju financijskih sredstava za provedbu programa, projekata i javnih potreba udruga u Općini Rovišće za 2025. godinu (KLASA:\_\_\_\_\_\_\_\_\_, URBROJ: \_\_\_\_\_\_\_\_\_\_\_ od \_\_\_\_\_\_ 2025. godine).

**Članak 2.**

Korisnik će tijekom 2025. godine provoditi program/projekt pod nazivom: „\_\_\_\_\_\_\_\_\_\_\_\_“ te se obvezuje navedeni program/projekt izvršiti do 31. prosinca 2025. godine.

Općina će financirati program/projekt Korisnika iz članka 1. ovog Ugovora u iznosu od \_\_\_\_\_\_\_\_\_\_\_\_ eura (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_).

Sredstva se mogu koristiti isključivo za provedbu programa/projekta sukladno uvjetima Javnog poziva i prema opisnom obrascu programa i obrascu proračuna programa odnosno projekta.

Navedena sredstva isplatiti će se s proračunske pozicije \_\_\_\_\_\_\_\_\_\_\_\_\_\_\_\_\_\_\_\_\_\_ (*stavka iz proračuna za 2025. godinu*).

**Članak 3.**

Ovaj Ugovor primjenjuje se na proračunsku **2025. godinu**.

**Članak 4.**

Sredstva iz članka 2. ovog Ugovora namjenska su i mogu se koristiti isključivo za pokrivanje troškova i u iznosima definiranim proračunom programa ili projekta.

Navedena sredstva isplaćivati će se na žiro račun korisnika broj **HR** \_\_\_\_\_\_\_\_\_\_\_\_\_\_\_\_\_\_\_\_\_, u pravilu kvartalno, odnosno razmjerno ostvarenim prihodima proračuna.

O isplatama odlučuje općinski načelnik.

**Članak 5.**

Radi kontrole namjenskog korištenja sredstava, Korisnik se obvezuje da će Općini dostaviti izvještaj o provedbi programa/projekta koji treba sadržavati obrasce za izvještavanje:

1. **9.1.** obrazac opisnog izvještaja provedbe programa ili projekta,
2. **9.2.** obrazac financijskog izvještaja provedbe programa ili projekta i
3. **9.3.** obrazac o izjavi o urednom ispunjenju obveza iz ugovora.

Popunjen obrazac dostavlja se potpisan i ovjeren u tiskanom obliku, zajedno sa ostalom potrebnom dokumentacijom (preslikom računa), poštom ili osobnom dostavom u Općinu najkasnije do **28. veljače 2026. godine.**

**Članak 6.**

Općina ima pravo kontinuirano pratiti i vrednovati izvršenje programa/projekta Korisnika, te pratiti financiranje i trošenje odobrenih sredstava. Općina, kao davatelj sredstava, ima pravo uvida u svu dokumentaciju i podatke vezano uz program/projekt za koji daje financijska sredstva.

Općina može, ukoliko to ocijeni potrebnim, obaviti kontrolu kroz terenski obilazak Korisnika o čemu će Korisnik biti prethodno obaviješten. Korisnik sredstava dužan je omogućiti terenski obilazak Općini.

**Članak 7.**

Korisnik se obvezuje pravodobno obavijestiti Općinu o svim promjenama koje imaju ili bi mogle imati utjecaja na ugovorna prava i obveze, te vezano za statusna pitanja (promjena bankovnog računa, promjena adrese, promjena drugih kontakata korisnika i sl.).

**Članak 8.**

Korisnik se obvezuje pravodobno izvijestiti Općinu o eventualnim objektivnim smetnjama tijekom realizacije aktivnosti koje onemogućuju ili bitno mijenjaju opseg, vrstu planiranih aktivnosti, izvršenje u ugovorenom roku ili u okviru odobrenih sredstava.

Ukoliko Korisnik iz bilo kojeg razloga ne može ostvariti program/projekt za koji je podnio prijavu na Javni poziv, dužan je o tome pisano obavijestiti Općinu.

Ukoliko se ocijeni da je potrebno, za slučajeve iz članka 7. i članka 8. st. 1. i 2., zaključit će se dodatak ugovoru.

**Članak 9.**

Općina zadržava pravo na povrat već doznačenih sredstava u slučaju da utvrdi da su navedena novčana sredstva utrošena suprotno namjeni utvrđenoj ovim Ugovorom.

**Članak 10.**

U slučaju eventualnih sporova koje ne uspiju riješiti sporazumno, stranke ugovaraju nadležnost stvarno nadležnog suda u Bjelovaru.

**Članak 11.**

Za sva pitanja koja nisu regulirana ovim Ugovorom primjenjuju se opća pravila iz Uputa za prijavitelje, Pravilnika o financiranju provedbe programa, projekata i javnih potreba sredstvima proračuna Općine Rovišće (KLASA: 230-01/16-01/2, URBROJ: 2103/06-01-16-1 od 13. prosinca 2016. godine).

**Članak 12.**

Ovaj ugovor je sastavljen u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Općina.

**Članak 13.**

Ugovorne strane pročitale su i razumjele ovaj Ugovor te ga u znak suglasnosti vlastoručno potpisuju.

KLASA:

URBROJ:

Rovišće, \_\_\_\_\_\_\_\_\_\_\_ 2025.

ZA KORISNIKA: ZA OPĆINU ROVIŠĆE

OPĆINSKI NAČELNIK

Slavko Prišćan